Greek Legal Document

Category: 277

Content:
14. ΝΟΜΟΘΕΤ. ΔΙΑΤΑΓΜΑ υπ’ αριθ. 3856 της 7/7 Οκτ. 1958 Περί κυρώσεως της υπ’ αριθ. 14 της 14 Ιαν. 1956 πράξεως του Υπουργικού Συμβουλίου Με το άρθρ. 1 Νόμ. 1266/2-2 Ιουλ. 1982 (ΦΕΚ Α΄ 81), Τόμ. 12 σελ. 124,06, η νομισματική επιτροπή και οι υποεπιτροπές της καταργήθηκαν. Για τις αρμοδιότητές τους που μεταβιβάστηκαν σε άλλα όργανα βλ. άρθρ. 1, 2 και 3 άνω νόμου 1266/1982. Με την παρ. 4 άρθρου τρίτου Νόμ. 2216/3131 Μαΐου 1994 (ΦΕΚ Α΄ 83), κατωτ. αριθ. 24, ορίστηκε ότι οι διατάξεις του Α.Ν. 1611/50 τροποποιούνται αναλόγως ή και καταργούνται εφόσον αντίκεινται στις διατάξεις του νόμου αυτού (Νόμ. 2216/94). ΄Αρθρ.1.-Κυρούται αφ’ ης ίσχυσεν η υπ’ αριθ. 14 από 14.1.1956 πράξις του Υπουργικού Συμβουλίου, δι’ ης επήλθον τροποποιήσεις του Α.Ν. 1611 του 1950, έχουσα ούτω: ΠΡΑΞΙΣ ΥΠ’ ΑΡΙΘ. 14 της 14 Ιαν. 1956 Λαβόν υπ’ όψιν εισήγησιν των Υπουργών Συντονισμού και Οικονομικών καθ’ ην, 1)συμφώνως τω Α.Ν. 1611/1950, τα, υπό των Δημοσίων Οργανισμών, επενδυόμενα υπό μορφήν εντόκου καταθέσεως κεφάλαια παρακατατίθενται υποχρεωτικώς εις ειδικόν έντοκον λογαριασμόν παρά τη Τραπέζη της Ελλάδος, επανατοποθετούμενα υπ’ αυτής εις έντοκον κατάθεσιν παρ’ άλλαις Τραπέζαις ή Τραπεζικοίς Οργανισμοίς δια την υπό τούτων χρηματοδότησιν ωρισμένων κλάδων της οικονομίας και 2)ότι δια του Ν.Δ. 2999/54 υπεχρεώθησαν άπαντα τα Νομικά Πρόσωπα Δημοσίου Δικαίου μεταξύ των οποίων περιλαμβάνονται και τα Ν.Π.Δ.Δ., Ειδικά Ταμεία κλπ. τα ασκούντα αποκεντρωμένην διοίκησιν, επιχορηγούμενα υπό του Κρατικού Προϋπολογισμού ή υπέρ των οποίων εξεχωρήθησαν ωρισμέναι φορολογίαι προς εκπλήρωσιν σκοπών κρατικού ενδιαφέροντος, πως δημιουργούν διαθέσιμα κεφάλαια. Εντεύθεν προήλθεν αύξησις των διαθεσίμων κεφαλαίων εις τον έντοκον ως άνω παρά τη Τραπέζη της Ελλάδος λογαριασμόν, με συνέπειαν, λόγω της μη δυνατότητος απορροφήσεως τούτων εις τοποθετήσεις παρ’ άλλαις Τραπέζαις ή Τραπεζικοίς Οργανισμοίς, συμφώνως τοις ανωτέρω Νόμοις, να προκαλήται εμμέσως επιβάρυνσις του Δημοσίου πρός κάλυψιν του υπό της Τραπέζης της Ελλάδος καταβαλλομένου τόκου, παρεχομένης ούτω προσθέτου επιχορηγήσεως εις βάρος του Κρατικού Προϋπολογισμού εις τα Νομικά Πρόσωπα, Ειδικά Ταμεία κλπ. τα ασκούντα αποκεντρωμένην διοίκησιν και εκπληρούντα σκοπούς Κρατικού ενδιαφέροντος, αποφασίζει: 1.Από 1ης Ιαν. 1956 τα δημιουργούμενα διαθέσιμα κεφάλαια πάντων των Νομικών Προσώπων Δημοσίου Δικαίου (Ν.Π.Δ.Δ.) των ασκούντων αποκεντρωμένην διοίκησιν ή εκπληρούντων σκοπούς Κρατικού ενδιαφέροντος ή Νομικών Προσώπων Δημοσίου Δικαίου υπέρ των οποίων έχουν επιβληθή ειδικοί φόροι ή υπέρ των οποίων πραγματοποιούνται αποδόσεις εκ του Κρατικού Προϋπολογισμού και των οποίων η Ταμειακή διαχείρησις ενεργείται υπό της Τραπέζης της Ελλάδος, παραμένοντα εις τους παρά τη Τραπέζη ταύτη υφισταμένους ατόκους λογαριασμούς των υπό τον Πρωτοβάθμιον λογαριαμόν «Καταθέσεις Νομικών Προσώπων Δημοσίου Δικαίου», θα εμφανίζωνται κατά μήνα υπό ίδιον δευτεροβάθμιον λογαριασμόν. Δι’ αποφάσεως των Υπουργών Συντονισμού και Οικονομικών καθορίζονται ειδικώτερον τα Νομικά Πρόσωπα Δημοσίου Δικαίου τα υπαγόμενα εις την κατηγορίαν ταύτην. 2.Εις έντοκον κατάθεσιν παρά τη Τραπέζη της Ελλάδος διατηρούνται και συγκεντρώνονται μόνον τα διαθέσιμα κεφάλαια τα ανήκοντα εις τα Ασφαλιστικά Ταμεία και εις Ν.Π.Δ.Δ. ή Ειδικά Ταμεία, κλπ., άτινα ήθελον ορίζει δι’ αποφάσεώς των οι Υπουργοί Συντονισμού και Οικονομικών, μεταφερόμενα κατά μήνα εις τον έντοκον παρ’ αυτή λογαριασμόν διαθεσίμων κεφαλαίων Ν.Π.Δ.Δ. 3.Τα αυτά ως άνω ισχύουσι και δια τα υπαγόμενα εις τας ως άνω κατηγορίας Ν.Π.Δ.Δ. των οποίων την ταμειακήν διαχείρισιν ασκούν τυχόν άλλαι Τράπεζαι ή Τραπεζικοί Οργανισμοί, οι οποίοι υποχρεούνται να μεταφέρωσιν εις το τέλος εκάστου δεκαπενθημέρου τα διαθέσιμα κεφάλαια των εν παρ. 1 και 2 της παρούσης Νομικών Προσώπων κλπ. εις τους παρά τη Τραπέζη της Ελλάδος, έντοκον ή άτοκον, λογαριασμούς των Νομικών Προσώπων, αναλόγως της περιπτώσεως. 4.Τα κατατιθέμενα διαθέσιμα των Ν.Π.Δ.Δ. εις έντοκον ως άνω παρά τη Τραπέζη της Ελλάδος λογαριασμόν θα διατίθενται εφ’ εξής μετ’ απόφασιν της Νομισματικής Επιτροπής, είτε απ’ ευθείας υπό της Τραπέζης της Ελλάδος είτε μέσω των άλλων Τραπεζών και Τραπεζικών Οργανισμών προς χρηματοδότησιν της οικονομίας εν γένει ή του Δημοσίου δια την εκπλήρωσιν ειδικών σκοπών. 5.Το Δημόσιον δια χορηγουμένας αυτώ υπό της Τραπέζης της Ελλάδος ειδικάς ως άνω χρηματοδοτήσεις εκ των εις άτοκον ή έντοκον λογαριασμόν διαθεσίμων των Νομικών Προσώπων θα βαρύνεται με τόκον επί τω καταβαλλομένω εκάστοτε υπό της Τραπέζης της Ελλάδος επιτοκίω δια τας εντόκους καταθέσεις εκ διαθεσίμων των Νομικών Προσώπων, μόνον δια το ποσόν όπερ υπερβαίνει τας εκάστοτε ατόκους καταθέσεις των διαθεσίμων των Νομικών Προσώπων. 6.Τα, ως ανωτέρω, κατατιθέμενα παρά τη Τραπέζη της Ελλάδος, διαθέσιμα κεφάλαια Δημοσίων Οργανισμών εξακολουθούν υπαγόμενα εις τας διατάξεις του Α.Ν. 1611/1950 και του συμπληρούντος αυτόν Ν.Δ. 2999/54, ως και των σχετικών αποφάσεων της Νομοθετικής Επιτροπής, εφ’ όσον δεν αντίκεινται εις την παρούσαν. (Αντί για τη σελ. 12,03(ε) Σελ. 12,03(ζ) Τεύχος 1202-Σελ. 3 Γενικές Διατάξεις Ν.Π.Δ.Δ. 39.Α.α.14 15 Οι Υπουργοί Συντονισμού και Οικονομικών θέλουν μεριμνήσει δια την συμφώνως τη παρούση τροποποίησιν των προαναφερομένων Νόμων. Εκδόσαν προς τούτο την υπ’ αριθ. 14 παρούσαν πράξιν του. Ο Πρόεδρος τα Μέλη ΄Αρθρ.2.-Δι’ αποφάσεων της Νομισματικής Επιτροπής προσδιορίζεται εκάστοτε το ποσοστόν επί των κατατεθειμένων παρά τη Τραπέζη της Ελλάδος εντόκων διαθεσίμων κεφαλαίων Δημοσίων Οργανισμών, το οποίον δύνανται οι διοικούντες τα οικεία Νομικά Πρόσωπα να διαθέτωσιν ελευθέρως δια παραγωγικάς επενδύσεις. Από του μεθεπομένου μηνός του καθ’ ον επετράπη η κατά τ’ ανωτέρω διάθεσις ποσοστού των εντόκων καταθέσεων δια παραγωγικάς επενδύσεις παύει η καταβολή τόκου παρά της Τραπέζης της Ελλάδος δια το ελευθερωθέν τμήμα των καταθέσεων εκάστου Νομικού Προσώπου, εάν δεν χρησιμοποιηθή.